pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.พม. ชื่นชมนักกีฬากอล์ฟเยาวชน ที่ได้รับการสนับสนุนสร้างฝันสู่นักกอล์ฟมืออาชีพ โดยกลุ่มบริษัท ทีโอเอ เพ้นท์ ประเทศไทยจำกัด มหาชน
วันศุกร์ที่ 4 สิงหาคม 2560
รมว.พม. ชื่นชมนักกีฬากอล์ฟเยาวชน ที่ได้รับการสนับสนุนสร้างฝันสู่นักกอล์ฟมืออาชีพ โดยกลุ่มบริษัท ทีโอเอ เพ้นท์ ประเทศไทยจํากัด มหาชน
รมว.พม. ชื่นชมนักกีฬากอล์ฟเยาวชน ที่ได้รับการสนับสนุนสร้างฝันสู่นักกอล์ฟมืออาชีพ โดยกลุ่มบริษัท ทีโอเอ เพ้นท์ ประเทศไทยจํากัด มหาชน
นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่า เมื่อวันที่ 3 ส.ค. 60 ที่ห้องประชุม ชั้น 9 กระทรวง พม. สะพานขาว กรุงเทพฯพลตํารวจเอก อดุลย์ แสงสิงแก้วรัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ให้นายประจักษ์ ตั้งคารวคุณ ประธานที่ปรึกษากลุ่มบริษัท ทีโอเอ เพ้นท์ ประเทศไทยจํากัด มหาชน นํานายรชต วิณวัณฑ์ (น้องจั้ม) อายุ 15 ปี นักกีฬากอล์ฟเยาวชน เข้าพบเพื่อรับโอวาทก่อนเดินทางไปศึกษาต่อในระดับไฮสคูล ณ ประเทศสหรัฐอเมริกา เพื่อสร้างฝันสู่นักกอล์ฟมืออาชีพ
พลตํารวจเอก อดุลย์กล่าวว่า กระทรวงการพัฒนาสังคมและความมั่นคงของมนุษย์ (พม.) ได้ให้ความสําคัญกับแนวนโยบายประชารัฐของรัฐบาลในการสนับสนุนให้ภาคเอกชนเข้ามามีส่วนร่วมในการทํางานร่วมกับหน่วยงานภาครัฐ เพื่อส่งเสริมสนับสนุนภารกิจของกระทรวง พม. ในการดูแลและพัฒนาทุกกลุ่มเป้าหมายตั้งแต่เด็ก เยาวชน ผู้ด้อยโอกาส คนพิการ และผู้สูงอายุ ซึ่งในโอกาสที่ประธานที่ปรึกษากลุ่มบริษัท ทีโอเอ เพ้นท์ ประเทศไทยจํากัด มหาชน ได้ให้การสนับสนุนนายรชต วิณวัณฑ์ อายุ 15 ปี นักกีฬากอล์ฟเยาวชน ให้ก้าวขึ้นสู่ "นักกอล์ฟมืออาชีพ” โดยได้สนับสนุนค่าใช้จ่ายเพื่อเป็นทุนในการศึกษาต่อในระดับไฮสคูล ณ ประเทศสหรัฐอเมริกา ซึ่งเป็นโรงเรียนที่มีการเน้นฝึกฝนทักษะในเรื่องกีฬากอล์ฟโดยเฉพาะควบคู่กับการเรียนในวิชาสามัญปกติ
พลตํารวจเอก อดุลย์กล่าวต่อไปว่า กระทรวง พม. โดยกรมกิจการเด็กและเยาวชน (ดย.) ได้จัดทํายุทธศาสตร์การพัฒนาเด็กในสถานรองรับ : เพชรน้ําหนึ่ง ซึ่งเป็นการพัฒนาศักยภาพเด็กและเยาวชนในสถานสงเคราะห์เด็กและเยาวชน จํานวน 30 แห่ง ให้มีความเป็นเลิศใน 6 ด้าน คือ 1.ด้านดนตรี 2.ด้านภาษา 3.ด้านศิลปะ 4.ด้านกีฬา 5.ด้านวิชาการ และ 6.ด้านอิเล็กโทรนิค ทั้งนี้ น้องจั้ม จึงเป็นแบบอย่างด้านกีฬาของเยาวชนที่เป็นการสร้างแรงบันดาลใจให้เด็กและเยาวชนไทยได้นําไปเป็นต้นแบบในการที่จะฝึกฝน มีความมุมานะ และทุ่มเทในการฝึกซ้อม เพื่อก้าวไปสู่นักกอล์ฟมืออาชีพ
"ทั้งนี้กระทรวง พม. ได้มอบหมายให้ ดย. หารือแนวทางความร่วมมือกับบริษัท ทีโอเอ เพ้นท์ ประเทศไทยจํากัด มหาชน เพื่อสนับสนุนสร้างนักกอล์ฟเยาวชนมืออาชีพ โดยจะมีการจัดทีมและครูฝึกให้กับเด็กๆในสถานสงเคราะห์ ทั้ง 30 แห่ง โดยจะนําแนวทางของน้องจั้มเป็นโมเดลให้กับน้องๆในสถานสงเคราะห์ ทั้งนี้ ในโอกาสต่อไปจะให้น้องจั้ม เข้าไปช่วยสอนและให้คําแนะนําถ่ายทอดประสบการณ์ในเรื่องการเรียน การฝึกฝน และประสบการณ์ในการเข้าแข่งขันเพื่อเป็นการสร้างแรงบันบาลใจ และสร้างฝันให้กับน้องๆในสถานสงเคราะห์ต่อไป”พลตํารวจเอก อดุลย์กล่าวในตอนท้าย
รัฐบาลไทย-ข่าวทำเนียบรัฐบาล-ข้อพิพาทแรงงานไม่น่าห่วง กสร. เผยแนวโน้มดีขึ้น
วันพฤหัสบดีที่ 14 ธันวาคม 2560
ข้อพิพาทแรงงานไม่น่าห่วง กสร. เผยแนวโน้มดีขึ้น
กรมสวัสดิการและคุ้มครองแรงงาน เผย สถานการณ์แรงงานสัมพันธ์ช่วงปลายปี 60 นี้ ไม่น่าเป็นห่วง   มีแนวโน้มดีขึ้น ข้อพิพาทแรงงาน ข้อเรียกร้อง ข้อขัดแย้งลดลง สั่งจนท.เฝ้าระวังต่อ
นายอนันต์ชัย อุทัยพัฒนาชีพ รักษาราชการแทนอธิบดีกรมสวัสดิการและคุ้มครองแรงงาน (กสร.) เปิดเผยว่า ตามที่ กสร. ได้สั่งการให้เจ้าหน้าที่จับตาเฝ้าระวังปัญหาข้อพิพาทแรงงานที่อาจเพิ่มมากขึ้นในช่วงปลายปี จากการเฝ้าระวังดังกล่าว พบว่า ตัวเลขสถานการณ์ด้านแรงงานสัมพันธ์ ตั้งแต่วันที่ 1 ตุลาคม ถึง 12 ธันวาคม 2560 ลดน้อยลงเมื่อเทียบกับช่วงเวลาเดียวกันของปีที่ผ่านมา โดยมีสถานประกอบกิจการยื่นข้อเรียกร้อง 233 แห่ง เมื่อเทียบกับปี 2559 ลดลง 51 แห่ง สําหรับข้อขัดแย้งมี 22 แห่ง ลดลง 25 แห่ง ข้อพิพาทแรงงาน 39 แห่ง ลดลง 9 แห่ง ขณะที่การปิดงานและนัดหยุดงานมี 1 แห่ง
นายอนันต์ชัย กล่าวต่อไปว่า จากข้อมูลข้างต้นพบว่า สถานการณ์ด้านแรงงานสัมพันธ์ในช่วงปลายปีนี้ถือว่ามีแนวโน้มที่ดี ไม่น่าเป็นห่วง เนื่องจากมีจํานวนลดน้อยลง และบางสถานประกอบกิจการสามารถยุติ ได้แล้วในพื้นที่ โดยไม่มีเหตุการณ์บานปลาย สําหรับบางส่วนที่ยังไม่ยุติยังคงอยู่ระหว่างการเจรจา ทั้งนี้ กสร. ได้กําชับเจ้าหน้าที่ยังคงต้องเฝ้าระวังสถานการณ์ด้านแรงงานสัมพันธ์อย่างใกล้ชิดต่อไป เพื่อให้ปัญหาแรงงานเหล่านี้ยุติได้โดยเร็วที่สุด บนพื้นฐานความเข้าใจอันดีและข้อกฎหมายแรงงานสัมพันธ์ รวมไปถึงได้กําชับให้เจ้าหน้าที่ลงพื้นที่เพื่อส่งเสริมระบบแรงงานสัมพันธ์ที่ดีให้กับลูกจ้าง นายจ้างอีกด้วย
รัฐบาลไทย-ข่าวทำเนียบรัฐบาล-มาตรการชดเชยรายได้แก่ลูกจ้างของสถานประกอบการที่ได้รับผลกระทบ หรือผู้ได้รับผลกระทบอื่น ๆ ของการแพร่ระบาดของไวรัสโคโรนา (COVID-19) “มาตรการเยียวยา 5,000 บาท (3 เดือน)” [กระทรวงการคลัง]
วันพฤหัสบดีที่ 26 มีนาคม 2563
มาตรการชดเชยรายได้แก่ลูกจ้างของสถานประกอบการที่ได้รับผลกระทบ หรือผู้ได้รับผลกระทบอื่น ๆ ของการแพร่ระบาดของไวรัสโคโรนา (COVID-19) “มาตรการเยียวยา 5,000 บาท (3 เดือน)” [กระทรวงการคลัง]
มาตรการชดเชยรายได้แก่ลูกจ้างของสถานประกอบการที่ได้รับผลกระทบ หรือผู้ได้รับผลกระทบอื่น ๆ ของการแพร่ระบาดของไวรัสโคโรนา (COVID-19) “มาตรการเยียวยา 5,000 บาท (3 เดือน)”
นายอุตตม สาวนายน รัฐมนตรีว่าการกระทรวงการคลัง แถลงข่าวความพร้อมของมาตรการชดเชยรายได้แก่ลูกจ้างของสถานประกอบการที่ได้รับผลกระทบหรือผู้ได้รับผลกระทบอื่นๆ ของการแพร่ระบาดของไวรัสโคโรนา (COVID-19) หรือ “มาตรการเยียวยา 5,000 บาท (3 เดือน)”
ซึ่งเป็นมาตรการภายใต้ชุดมาตรการดูแลและเยียวยาผลกระทบจากไวรัสโคโรนา (COVID-19) ต่อเศรษฐกิจไทยทั้งทางตรงทางอ้อม ระยะที่ 2 ที่คณะรัฐมนตรีได้มีมติเห็นชอบแล้วเมื่อวันที่ 24 มีนาคม 2563 โดยระบุว่า แรงงาน ลูกจ้างชั่วคราวและอาชีพอิสระที่ได้รับผลกระทบการแพร่ระบาดของเชื้อไวรัสโคโรนา (COVID-19) สามารถลงทะเบียนเข้าร่วมมาตรการได้ตั้งแต่วันเสาร์ที่ 28 มีนาคม 2563 เวลา 18.00 น. เป็นต้นไป ผ่านเว็บไซต์ www.เราไม่ทิ้งกัน.com ที่เปิดตลอด 24 ชั่วโมง โดยขอให้ผู้ที่มาลงทะเบียน ควรจะใช้โทรศัพท์มือถือที่สามารถติดต่อสื่อสารถึงท่านได้ เพื่อระบบจะได้แจ้งผลการลงทะเบียนและสิทธิตามมาตรการให้แก่ท่านผ่านทางข้อความ SMS ได้ ในส่วนของการรับเงินเยียวยา จะสามารถรับได้ผ่าน 2 ช่องทาง ได้แก่ บัญชีธนาคารที่ชื่อและนามสกุลเจ้าของบัญชีตรงกับชื่อและนามสกุลที่นํามาลงทะเบียน หรือพร้อมเพย์ที่ผูกกับเลขบัตรประจําตัวประชาชน
ทั้งนี้ ผู้ที่ลงทะเบียนและผ่านการตรวจสอบคุณสมบัติตามหลักเกณฑ์ที่กระทรวงการคลังและหน่วยงานที่เกี่ยวข้องกําหนดจะได้รับเงินช่วยเหลือรายละ 5,000 บาทต่อเดือน เป็นระยะเวลา 3 เดือน ระบบจะสามารถดําเนินการให้จ่ายเงินเยียวยาเข้าบัญชีของท่านได้เร็วสุดภายใน 7 วันทําการ อย่างไรก็ดี มาตรการเยียวยา 5,000 บาทนี้ มีวัตถุประสงค์เพื่อที่จะเยียวยาผู้ได้รับผลกระทบจาก COVID-19 ให้ครอบคลุมผู้ได้รับผลกระทบทุกคน ดังนั้นหากผู้ลงทะเบียนและผ่านการตรวจสอบคุณสมบัติมีจํานวนมากกว่า 3 ล้านคน กระทรวงการคลังก็พร้อมจะนําเสนอคณะรัฐมนตรีพิจารณาจัดสรรงบประมาณเพิ่มเติมต่อไป
หากไม่สามารถลงทะเบียนออนไลน์ได้ด้วยตนเอง ขอความร่วมมือให้ขอความช่วยเหลือจากบุคคลใกล้ชิดในการช่วยลงทะเบียนออนไลน์ได้ ทั้งนี้ สามารถสอบถามข้อมูลเพิ่มเติมเกี่ยวกับการลงทะเบียนออนไลน์ได้ที่ Call Center ของธนาคารกรุงไทย จํากัด (มหาชน) หมายเลขโทรศัพท์ 02-111-1144
สํานักนโยบายการคลัง สํานักงานเศรษฐกิจการคลัง
โทร. 0 2273 9020 ต่อ 3558 3563 3557 3569 3556
รัฐบาลไทย-ข่าวทำเนียบรัฐบาล-รัฐเร่งเดินเครื่องพัฒนาระบบเชื่อมโยงข้อมูลคนเข้าเมืองและที่พักแรม หวังผลลดปัญหาอาชญากรรมข้ามชาติและการค้ามนุษย์ ขณะที่ประชาชนร่วมให้เบาะแสมากขึ้น
วันพุธที่ 4 กรกฎาคม 2561
รัฐเร่งเดินเครื่องพัฒนาระบบเชื่อมโยงข้อมูลคนเข้าเมืองและที่พักแรม หวังผลลดปัญหาอาชญากรรมข้ามชาติและการค้ามนุษย์ ขณะที่ประชาชนร่วมให้เบาะแสมากขึ้น
พล.อ. ประวิตร วงษ์สุวรรณ รอง นรม.และ รมว.กห. ได้กําชับฝ่ายความมั่นคงและหน่วยงานที่เกี่ยวข้อง ให้เร่งแก้ปัญหาและพัฒนาระบบฐานข้อมูลอิเล็กทรอนิกส์
พล.อ. ประวิตร วงษ์สุวรรณ รอง นรม.และ รมว.กห. ได้กําชับฝ่ายความมั่นคงและหน่วยงานที่เกี่ยวข้อง ให้เร่งแก้ปัญหาและพัฒนาระบบฐานข้อมูลอิเล็กทรอนิกส์ คนเข้าเมืองและที่พักแรมให้ถูกต้อง โดยให้สามารถเชื่อมโยงในระบบฐานเดียวกันให้ได้โดยเร็ว ตั้งแต่ ข้อมูลการเข้าเมืองที่มีการอนุญาตและการตรวจคนเข้าเมืองอย่างถูกต้อง ข้อมูลที่พักแรมและผู้เข้าพักในโรงแรม หอพักแรมและที่พักแรมในภูมิภาค เพื่อให้สามารถบริหารจัดการควบคุมและดูแลความปลอดภัยของนักท่องเที่ยว นักลงทุน รวมทั้งชาวต่างชาติและแรงงานที่เข้ามาทํางานในประเทศไทยอย่างถูกกฎหมาย ได้อย่างมีประสิทธิภาพ
ขณะเดียวกัน ให้ทุกส่วนราชการ ดําเนินมาตรการทางกฎหมายที่เกี่ยวข้องอย่างเข้มข้นจริงจังกับคนต่างด้าวและผู้ประกอบการที่ละเลยและไม่ให้ความร่วมมือ รวมทั้งชาวต่างชาติที่อาศัยอยู่ในประเทศอย่างผิดกฎหมายอย่างต่อเนื่อง เพื่อลดปัญหาอาชญกรรมข้ามชาติ แหล่งมั่วสุมและการกระทําผิดกฎหมายจากอิทธิพลต่างชาติ ซึ่งปัจจุบันแฝงเข้ามาในรูปนักท่องเที่ยวที่พักอาศัยอยู่ในราชอาณาจักรเกินกําหนดอนุญาตจํานวนมาก โดยอยู่ระหว่างการติดตามและกวาดล้างจับกุมของเจ้าหน้าที่ฝ่ายความมั่นคง ตามที่ประชาชนทะยอยแจ้งเบาะแสเข้ามาอย่างต่อเนื่อง ทั้งขบวนการค้าประเวณีและยาเสพติด บ่อนพนันออนไลน์ แก๊งค์คอลเซนเตอร์ กลุ่มปลอมแปลงบัตรเครดิตและการจัดทําหนังสือเดินทางปลอม และอื่นๆ ซึ่งสร้างความเสียหายทางเศรษฐกิจและมีผลกระทบต่อสิ่งแวดล้อมอย่างมาก ตามที่ปรากฎผลจับกุม จากปฏิบัติการกวาดล้างอิทธิพลทั่วประเทศที่ผ่านมา
รัฐบาลไทย-ข่าวทำเนียบรัฐบาล-ก.อุตฯ จัดกิจกรรมการพัฒนาหลักสูตรและจัดฝึกอบรมเครือข่ายสิ่งแวดล้อมทั่วประเทศ ครั้งที่ 2 ภายใต้โครงการสร้างและพัฒนาเครือข่ายอุตสาหกรรมรักษ์สิ่งแวดล้อม ปี 61
วันเสาร์ที่ 9 ธันวาคม 2560
ก.อุตฯ จัดกิจกรรมการพัฒนาหลักสูตรและจัดฝึกอบรมเครือข่ายสิ่งแวดล้อมทั่วประเทศ ครั้งที่ 2 ภายใต้โครงการสร้างและพัฒนาเครือข่ายอุตสาหกรรมรักษ์สิ่งแวดล้อม ปี 61
ก.อุตฯ จัดกิจกรรมการพัฒนาหลักสูตรและจัดฝึกอบรมเครือข่ายสิ่งแวดล้อมทั่วประเทศ ครั้งที่ 2 ภายใต้โครงการสร้างและพัฒนาเครือข่ายอุตสาหกรรมรักษ์สิ่งแวดล้อม ปี 61 ณ โรงแรมเซนจูรี่ พาร์ค กรุงเทพฯ
เมื่อวันที่ 7 ธันวาคม 2560 นายเดชา จาตุธนานันท์ ผู้อํานวยการกองยุทธศาสตร์และแผนงาน สํานักงานปลัดกระทรวงอุตสาหกรรม เป็นประธานเปิดกิจกรรมการพัฒนาหลักสูตรและจัดฝึกอบรมเครือข่ายสิ่งแวดล้อมทั่วประเทศ ครั้งที่ 2 ภายใต้โครงการสร้างและพัฒนาเครือข่ายอุตสาหกรรมรักษ์สิ่งแวดล้อม ประจําปี 2561 ซึ่งจัดขึ้นระหว่างวันที่ 7-8 ธันวาคม 2560 ณ โรงแรมเซนจูรี่ พาร์ค กรุงเทพฯ มีผู้เข้าร่วมจากสํานักงานอุตสาหกรรมจังหวัด (เขตตรวจราชการที่ 1-9) ภาคกลาง ภาคตะวันออก ภาคใต้ ผู้แทนสมาชิกเครือข่ายอุตสาหกรรมรักษ์สิ่งแวดล้อม และเจ้าหน้าที่สํานักงานปลัดกระทรวงอุตสาหกรรม รวมจํานวน 85 คน ซึ่งมีการบรรยายจากรองศาสตราจารย์ทองทิพภา วิริยะพันธุ์ รองคณบดีฝ่ายบริหารและผู้ช่วยคณบดีฝ่ายวิเทศสัมพันธ์ คณะบริหารธุรกิจ มหาวิทยาลัยหอการค้าไทย เรื่อง “การพัฒนาและรักษาเครือข่ายความร่วมมือสู่ผลสําเร็จของการสร้างเครือข่ายชุมชนอย่างยั่งยืน” และจากนายเขมชาติ สถิตย์ตันติเวช ผู้จัดการส่วนอาวุโสส่วนชุมชนสัมพันธ์ บริษัท ผลิตไฟฟ้าราชบุรี จํากัด (โรงไฟฟ้าราชบุรี) เรื่อง “การนําพลังเครือข่ายความร่วมมือสู่การพัฒนาสิ่งแวดล้อมที่ยั่งยืน”
โดยที่ผ่านมาโครงการสร้างและพัฒนาเครือข่ายอุตสาหกรรมรักษ์สิ่งแวดล้อม ได้ดําเนินการมาตั้งแต่ปี 2553 จนถึงปัจจุบัน มีผลผลิตที่เป็นสมาชิกเครือข่าย รวมกว่า 12,000 ราย ซึ่งกิจกรรมดังกล่าวมีวัตถุประสงค์เพื่อลดข้อร้องเรียนซ้ําซากจากปัญหาผลกระทบด้านมลพิษจากโรงงานอุตสาหกรรม ส่งเสริมการมีส่วนร่วมของชุมชน สถานประกอบการและส่วนราชการในรูปแบบเครือข่ายในการเฝ้าระวังการเกิดผลกระทบด้านมลพิษสิ่งแวดล้อมจากการประกอบธุรกิจอุตสาหกรรม พัฒนาองค์ความรู้และสร้างจิตสํานึกให้ประชาชนในชุมชนที่อยู่บริเวณโดยรอบโรงงานเป็นเครือข่ายอุตสาหกรรมรักษ์สิ่งแวดล้อม มีทัศนคติเชิงบวกต่อภาคอุตสาหกรรม ตลอดจนปรับทัศนคติที่ดีต่อภาพลักษณ์โรงงานอุตสาหกรรม ซึ่งมีส่วนผลักดันขับเคลื่อนเศรษฐกิจในพื้นที่ให้เติบโตได้โดยไม่สร้างผลกระทบต่อระบบนิเวศในพื้นที่และอยู่ร่วมกันได้โดยปราศจากข้อร้องเรียน และพัฒนาระบบฐานข้อมูลเครือข่ายอุตสาหกรรมรักษ์สิ่งแวดล้อมบนเว็บไซต์ และระบบเชื่อมโยงการบูรณาการเครือข่ายที่เกี่ยวข้องกับกระทรวงอุตสาหกรรม
รัฐบาลไทย-ข่าวทำเนียบรัฐบาล-Worlddidac Asia 2019
วันพฤหัสบดีที่ 17 ตุลาคม 2562
Worlddidac Asia 2019
คุณหญิงกัลยา โสภณพนิช รัฐมนตรีช่วยว่าการกระทรวงศึกษาธิการ เป็นประธานเปิดงาน "Worlddidac Asia 2019 & Asia Didac Forum" นิทรรศการสื่อการสอนใหม่ และการประชุมผู้นําทางการศึกษา
เมื่อวันพุธที่ 9 ตุลาคม 2562 เวลา 09.00 น. คุณหญิงกัลยา โสภณพนิช รัฐมนตรีช่วยว่าการกระทรวงศึกษาธิการ เป็นประธานเปิดงาน "Worlddidac Asia 2019 & Asia Didac Forum" นิทรรศการสื่อการสอนใหม่ และการประชุมผู้นําทางการศึกษา พร้อมปาฐกถาพิเศษ "ยุคแห่งการเรียนรู้ตลอดชีวิต" ณ ศูนย์นิทรรศการและการประชุมไบเทค บางนา กรุงเทพฯ
รมช.ศึกษาธิการ กล่าวเปิดงานตอนหนึ่งว่า ในยุคแห่งการเรียนรู้ตลอดชีวิต เป็นความท้าทายในโลกยุคใหม่ที่เทคโนโลยีพัฒนาไปอย่างรวดเร็ว ทุกภาคส่วนจึงต้องร่วมมือกันเพื่อพัฒนาทรัพยากรมนุษย์ ให้มีศักยภาพ เพื่อเพิ่มขีดความสามารถในการแข่งขันของประเทศ ฉะนั้นผู้บริหารการศึกษาต้องวางระบบ เพื่อเตรียมเมล็ดพันธุ์ใหม่ และหาแนวทางบ่มเพาะ เพื่อดึงศักยภาพของคนไทยออกมาให้ได้มากที่สุด ซึ่งประกอบด้วย 3H คือ Head มีปัญญาที่เฉียบแหลม, Hand มีทักษะที่เห็นผล และ Health มีสุขภาพที่แข็งแรง เพื่อพัฒนาให้เป็นมนุษย์ที่สมบูรณ์ในศตวรรษที่ 21 ควบคู่ไปกับการพัฒนาคนไทย 4.0
ในส่วนกระทรวงศึกษาธิการตระหนักถึงการเปลี่ยนแปลงต่าง ๆ ที่ส่งผลต่อการพัฒนาคนไทยทั้งทางตรงและทางอ้อม โดยกําหนดเป็นนโยบายและจุดเน้นด้านการศึกษา ในปีงบประมาณ 2563 เพื่อเตรียมคนสู่ศตวรรษที่ 21 ตามช่วงวัย ตั้งแต่ระดับปฐมวัยเน้นเตรียมความพร้อม มุ่งพัฒนาผู้เรียนรายบุคคลที่หลากหลายตามศักยภาพในระดับประถมศึกษา ตลอดจนมุ่งจัดการศึกษาเพื่อการมีงานทําและสร้างนวัตกรรมในระดับอาชีวศึกษา และส่งเสริมหลักสูตรพัฒนาอาชีพที่เหมาะสมกับการเข้าสู่สังคมผู้สูงวัยด้วย รวมทั้งเรื่องของครู ที่เป็นแกนหลักของระบบการศึกษาไทย ที่จะต้องปรับเปลี่ยนวิธีการจัดการเรียนการสอน เพื่อกระตุ้นให้เด็กเกิดระบบคิด สร้างแรงบันดาลใจและทําให้เด็กค้นพบตัวเอง โดยจัดการเรียนรู้ทั้งในและนอกห้องเรียน เพื่อฝึกทักษะที่จําเป็นต่อการเรียนและการใช้ชีวิตในอนาคต
“ขอชื่นชมคณะครู นักเรียนนักศึกษา ที่ร่วมแข่งขันการควบคุมหุ่นยนต์ระบบอัตโนมัติด้วยเทคโนโลยีอุตสาหกรรม 4.0 พร้อมขอให้สนับสนุนการวิชาชีพด้านอิเล็กทรอนิกส์อัจฉริยะ และระบบควบคุมอัตโนมัติ ที่จะนําสู่การใช้ประโยชน์อย่างแท้จริงในยุคดิจิทัล”
ด้าน ดร.สตีฟ แมคคี ประธานคณะกรรมการการจัดงาน และประธานสมาคมเวิลด์ไดแด็ค สวิสเซอร์
แลนด์ กล่าวถึงการจัดงานว่า เป็นการจัดงานครั้งที่ 10 เพื่อยกระดับการศึกษาระดับอาเซียน และแสดงนวัตกรรมสื่อการเรียนการสอนทุกระดับชั้นจากนานาประเทศ
โดยภายในมีการจัดนิทรรศการสื่อการสอนใหม่ "Worlddidac Asia 2019" และเทคโนโลยีที่เป็นไฮไลท์ อาทิ กิจกรรม Humanoid Dancing หุ่นยนต์เต้นรํา, VR Workshop การฝึกอบรมเชิงปฏิบัติการแบบเสมือนจริง, เทคโนโลยี 4 มิติ นอกจอคอมพิวเตอร์ ที่สัมผัสได้เสมือนจริง, Moverio Smart Eyewear แว่นตาสู่โลกเสมือนจริง, สื่อการศึกษาปฐมวัย STEAM Education, Smart Classroom และ Space Education สําหรับการเรียนรู้แบบมีส่วนร่วม (Interactive learning), ชุดฝึกอบรม ARVR เพื่ออุตสาหกรรม 4.0 ที่เปิดตัวครั้งแรกในเมืองไทย ตลอดจนการปาฐกถาพิเศษ "การเตรียมพร้อมกําลังคนในยุคแห่งการเรียนรู้ตลอดชีวิต" โดยคุณอภิสิทธิ์ เวชชาชีวะ เป็นต้น
นวรัตน์ รามสูต/ณรีรัตน์ บุญหลัง: สรุป
นวรัตน์ รามสูต: เรียบเรียง
ทิพย์สุดา ศรีษะแก้ว: ถ่ายภาพ
กลุ่มประชาสัมพันธ์ สร.ศธ.: รายงาน
รัฐบาลไทย-ข่าวทำเนียบรัฐบาล-พิธีปิดการประชุมอาเซียนว่าด้วยการป้องกันอาชญากรรมและความยุติธรรมทางอาญา (ACCPCJ) ครั้งที่ ๒​ เสริมวัฒนธรรมแห่งการป้องกัน สร้างนวัตกรรมแห่งความยุติธรรมเพื่อทุกคน
วันอังคารที่ 3 มีนาคม 2563
พิธีปิดการประชุมอาเซียนว่าด้วยการป้องกันอาชญากรรมและความยุติธรรมทางอาญา (ACCPCJ) ครั้งที่ ๒​ เสริมวัฒนธรรมแห่งการป้องกัน สร้างนวัตกรรมแห่งความยุติธรรมเพื่อทุกคน
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานในพิธีปิดการประชุมอาเซียนว่าด้วยการป้องกันอาชญากรรมและความยุติธรรมทางอาญา (The ASEAN Conference on Crime Prevention and Criminal Justice - ACCPCJ) ครั้งที่ ๒
ในวันศุกร์ที่ ๒๘ กุมภาพันธ์ ๒๕๖๓ เวลา ๑๖.๐๐ น. ณ ห้องแกรนด์ บอลรูม โรงแรมสวิสโฮเทล บางกอก รัชดา กรุงเทพฯ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานในพิธีปิดการประชุมอาเซียนว่าด้วยการป้องกันอาชญากรรมและความยุติธรรมทางอาญา (The ASEAN Conference on Crime Prevention and Criminal Justice - ACCPCJ) ครั้งที่ ๒
โดยการประชุมระดับอาเซียน ACCPCJ ครั้งที่ ๒ นี้ ได้รับความร่วมมือจากเจ้าหน้าที่อาวุโสอาเซียนด้านกฎหมาย (ASLOM) ด้านอาชญากรรมข้ามชาติ (SOMTC) คณะมนตรีประชาคมสังคมและวัฒนธรรมอาเซียน (SOCA) ตลอดจนผู้กําหนดนโยบาย ผู้ปฏิบัติงาน และนักวิชาการที่เกี่ยวข้องกับกระบวนการยุติธรรม ได้ร่วมแลกเปลี่ยนมุมมอง ประสบการณ์ และแนวทางการปฏิบัติที่ดีระหว่างประเทศสมาชิก ส่งเสริมความร่วมมือทางกฎหมายการป้องกันอาชญากรรมข้ามชาติ การดําเนินงานด้านความยุติธรรมทางอาญาอย่างบูรณาการ และสนับสนุนการขับเคลื่อนประชาคมอาเซียนอย่างยั่งยืน
รัฐบาลไทย-ข่าวทำเนียบรัฐบาล-กระทรวงอุตสาหกรรม จัดโครงการสัมมนาเชิงปฏิบัติการ “การเสริมสร้างองค์ความรู้ด้านประมวลจริยธรรม วินัยเชิงบวกและกฎหมายว่าด้วยการป้องกันและปราบปรามการทุจริตประพฤติมิชอบ”
วันจันทร์ที่ 27 พฤศจิกายน 2560
กระทรวงอุตสาหกรรม จัดโครงการสัมมนาเชิงปฏิบัติการ “การเสริมสร้างองค์ความรู้ด้านประมวลจริยธรรม วินัยเชิงบวกและกฎหมายว่าด้วยการป้องกันและปราบปรามการทุจริตประพฤติมิชอบ”
กระทรวงอุตสาหกรรม จัดโครงการสัมมนาเชิงปฏิบัติการ “การเสริมสร้างองค์ความรู้ด้านประมวลจริยธรรม วินัยเชิงบวกและกฎหมายว่าด้วยการป้องกันและปราบปรามการทุจริตประพฤติมิชอบ”  ณ โรงแรมเซ็นจูรี่ พาร์ค กรุงเทพฯ
วันนี้ (27 พฤศจิกายน 2560) นางสาวนิสากร จึงเจริญธรรม รองปลัดกระทรวงอุตสาหกรรม และหัวหน้าศูนย์ปฏิบัติการต่อต้านการทุจริต เป็นประธานเปิดการสัมมนาปฏิบัติการ “การเสริมสร้างองค์ความรู้ด้านประมวลจริยธรรม วินัยเชิงบวกและกฎหมายว่าด้วยการป้องกันและปราบปรามการทุจริตประพฤติมิชอบ” ซึ่งการสัมมนาดังกล่าวจัดขึ้นเพื่อเสริมสร้างองค์ความรู้ด้านคุณธรรม จริยธรรม และวินัยของข้าราชการที่ดี รวมทั้งสร้างความตระหนักรู้และทัศนคติที่ดีในการปฏิบัติหน้าที่ให้แก่บุคลากรในสังกัดสํานักงานปลัดกระทรวงอุตสาหกรรม จัดขึ้นระหว่างวันที่ 27 – 29 พฤศจิกายน 2560 ณ โรงแรมเซ็นจูรี่ พาร์ค กรุงเทพฯ โดยมีผู้เข้าร่วมสัมมนาจากสํานักงานปลัดกระทรวงอุตสาหกรรม จํานวน 118 คน
รัฐบาลไทย-ข่าวทำเนียบรัฐบาล-สถานเอกอัครราชทูต ณ กรุงสตอกโฮล์ม จัดทำโครงการให้คำปรึกษาหรือให้กำลังใจแก่คนไทยที่มีความกังวลจากสถานการณ์แพร่ระบาดเชื้อไวรัสโควิด-19 [กระทรวงการต่างประเทศ]
วันอังคารที่ 21 เมษายน 2563
สถานเอกอัครราชทูต ณ กรุงสตอกโฮล์ม จัดทําโครงการให้คําปรึกษาหรือให้กําลังใจแก่คนไทยที่มีความกังวลจากสถานการณ์แพร่ระบาดเชื้อไวรัสโควิด-19 [กระทรวงการต่างประเทศ]
สถานเอกอัครราชทูต ณ กรุงสตอกโฮล์ม ร่วมกับนักบําบัดจิตและที่ปรึกษาทางจิตวิทยาชาวไทยในสวีเดนจัดทําโครงการให้คําปรึกษาหรือให้กําลังใจแก่คนไทยที่มีความกังวลจากสถานการณ์แพร่ระบาดเชื้อไวรัสโควิด-19 ในเดือนเมษายน 2563 ซึ่งโครงการได้รับการตอบรับจากคนไทยในพื้นที่
โครงการให้คําปรึกษาหรือให้กําลังใจแก่คนไทยที่มีความกังวลจากสถานการณ์แพร่ระบาดเชื้อไวรัส
โควิด-19
ข่าวดีสําหรับคนไทยในสวีเดนและลัตเวีย
สถานเอกอัครราชทูต ณ กรุงสตอกโฮล์ม ขอประชาสัมพันธ์โครงการให้คําปรึกษาหรือให้กําลังใจแก่คนไทยที่มีความกังวลจากสถานการณ์แพร่ระบาดเชื้อไวรัสโควิด-19 ในเดือนเมษายน 2563 โดยสถานเอกอัครราชทูตฯ ได้รับความอนุเคราะห์จาก คุณจุฬารัตน์ งาคชสาร (คุณปุ๋ย) นักบําบัดจิตและที่ปรึกษาทางจิตวิทยามากความสามารถ จบการฝึกอบรมหลักสูตรนักบําบัดการปรึกษาเชิงจิตวิทยา มาตรฐาน สหพันธ์โค้ชนานาชาติ (International Coach Federation - ICF) และหลักสูตรความรู้ทางโภชนาการเพื่อเสริมภูมิต้านทานร่างกาย จากสถาบัน Hippocrates Health Institute มลรัฐฟลอริด้า สหรัฐอเมริกา รวมถึงเป็นล่ามไทย-สวีเดน ซึ่งคุณปุ๋ยจะเป็นผู้ให้คําปรึกษาและพูดคุยกับท่าน ตั้งแต่บัดนี้ จนถึงวันที่ 30 เมษายน 2563 โดยไม่คิดค่าใช้จ่ายใดๆ
ผู้ที่สนใจรับบริการจากโครงการดังกล่าว สามารถติดต่อคุณปุ๋ยได้โดยตรงที่อินบอกซ์ข้อความเฟซบุ๊ค https://www.facebook.com/thaisamtalsterapi/ โดยโปรดแจ้งรายละเอียดต่างๆ ให้คุณปุ๋ยทราบ ดังนี้
(1) แนะนําตัวท่าน เช่น ชื่อ นามสกุล เพศ อายุ อาชีพ เมืองที่ท่านพํานักอยู่ ฯลฯ
(2) สรุปประเด็นปัญหาหรือความกังวลใจอันเกิดจากสถานการณ์โควิด-19 ที่ท่านต้องการปรึกษา และ
(3) หมายเลขโทรศัพท์ของท่านเพื่อคุณปุ๋ยติดต่อกลับ
ทั้งนี้ เพื่อเป็นการรักษาความเป็นส่วนตัวของท่าน และด้วยจรรยาบรรณของนักจิตบําบัดและที่ปรึกษาเชิงจิตวิทยา ข้อมูลและเรื่องราวของท่านจะไม่ถูกเปิดเผยในที่ใด (ไม่ว่าจะเป็นกับผู้อื่น หรือกับสถานเอกอัครราชทูตฯ เอง) หากมีผู้สนใจรับคําปรึกษาจากคุณปุ๋ยเป็นจํานวนมาก คุณปุ๋ยจะพิจารณาตามรายกรณี ค่อยๆ ทะยอยตอบข้อความหรือโทรศัพท์กลับไปหาท่านนะคะ
ด้วยความปรารถนาดี จาก สถานเอกอัครราชทูต ณ กรุงสตอกโฮล์ม
รัฐบาลไทย-ข่าวทำเนียบรัฐบาล-กระทรวงยุติธรรม พิจารณาให้ความช่วยเหลือประชาชนให้เข้าถึงความเป็นธรรม
วันอังคารที่ 16 มิถุนายน 2563
กระทรวงยุติธรรม พิจารณาให้ความช่วยเหลือประชาชนให้เข้าถึงความเป็นธรรม
นายประสาร มหาลี้ตระกูล รองปลัดกระทรวงยุติธรรม เป็นประธานการประชุมคณะอนุกรรมการให้ความช่วยเหลือประจํากรุงเทพมหานคร และที่เกินอํานาจของคณะอนุกรรมการให้ความช่วยเหลือประจําจังหวัด คณะที่ ๑ ครั้งที่ ๙/๒๕๖๓
ในวันศุกร์ที่ ๑๒ มิถุนายน ๒๕๖๓ เวลา ๐๙.๓๐ น. ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ นายประสาร มหาลี้ตระกูล รองปลัดกระทรวงยุติธรรม เป็นประธานการประชุมคณะอนุกรรมการให้ความช่วยเหลือประจํากรุงเทพมหานคร และที่เกินอํานาจของคณะอนุกรรมการให้ความช่วยเหลือประจําจังหวัด คณะที่ ๑ ครั้งที่ ๙/๒๕๖๓ โดยมีคณะอนุกรรมการฯ เข้าร่วมการประชุม เพื่อรับทราบการให้ความช่วยเหลือประจํากรุงเทพมหานคร และที่เกินอํานาจของคณะอนุกรรมการให้ความช่วยเหลือประจําจังหวัด คณะที่ ๑ นอกจากนี้ ได้พิจารณาคําขอรับความช่วยเหลือเสนอคณะอนุกรรมการให้ความช่วยเหลือประจํากรุงเทพมหานคร คณะที่ ๑ จํานวน ๒ ราย ๔ เรื่อง และคําขอรับความช่วยเหลือในการขอปล่อยชั่วคราวผู้ต้องหาหรือจําเลย จํานวน ๒๔ ราย ๒๔ เรื่อง ซึ่งเป็นไปตามหลักเกณฑ์ของพระราชบัญญัติกองทุนยุติธรรม พ.ศ. ๒๕๕๘ และระเบียบคณะกรรมการกองทุนยุติธรรมว่าด้วยหลักเกณฑ์วิธีการและเงื่อนไขในการขอปล่อยตัวชั่วคราวผู้ต้องหาหรือจําเลย พ.ศ. ๒๕๕๙
รัฐบาลไทย-ข่าวทำเนียบรัฐบาล-พม. พร้อมดูแลผู้สูงอายุ คนพิการ และประชาชนทั่วไป ที่ร่วมถวายดอกไม้จันทน์
วันอังคารที่ 24 ตุลาคม 2560
พม. พร้อมดูแลผู้สูงอายุ คนพิการ และประชาชนทั่วไป ที่ร่วมถวายดอกไม้จันทน์
พม. พร้อมดูแลผู้สูงอายุ คนพิการ และประชาชนทั่วไป ที่ร่วมถวายดอกไม้จันทน์ ณ มูลนิธิราชประชานุเคราะห์ ในพระบรมราชูปถัมภ์ ภายในกระทรวง พม. สะพานขาว กทม.
วันนี้ (24 ต.ค. 60) เวลา 15.00 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่า เนื่องด้วยรัฐบาลได้มอบหมายให้กระทรวงการพัฒนาสังคมและความมั่นคงของมนุษย์ (พม.) จัดซุ้มถวายดอกไม้จันทน์ของประชาชน ในงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร ซึ่งเป็นซุ้มขนาดกลาง รองรับประชาชนได้กว่า 30,000 คน ณ มูลนิธิราชประชานุเคราะห์ ในพระบรมราชูปถัมภ์ ภายในกระทรวงการพัฒนาสังคมและความมั่นคงของมนุษย์ ถนนกรุงเกษม เขตป้อมปราบศัตรูพ่าย กรุงเทพมหานคร
นายณรงค์ กล่าวว่า พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ได้กําชับให้หน่วยงานในสังกัดกระทรวง พม. บูรณาการความร่วมมือในการจัดเตรียมเจ้าหน้าที่ จํานวน 300 คน และอาสาพัฒนาสังคมและความมั่นคงของมนุษย์ (อพม.) เพื่ออํานวยความสะดวกแก่ประชาชนกลุ่มเป้าหมายของกระทรวง พม. โดยเฉพาะ เด็ก เยาวชน ผู้สูงอายุและ คนพิการ พร้อมจัดบริการอาหารที่ปรุงสุกใหม่พร้อมน้ําดื่ม จํานวน 90,000 ชุด นอกจากนี้ ยังมีการเตรียมจุดบริการปฐมพยาบาลและหน่วยแพทย์ จากโรงพยาบาลวิภารามปากเกร็ด และห้องสุขาภายในอาคาร โดยเฉพาะสิ่งอํานวยความสะดวกสําหรับคนพิการ อาทิ ทางลาดทางเดินสําหรับคนพิการทางสายตา (Braille Block) และห้องน้ําสําหรับคนพิการ ทั้งนี้ สามารถติดต่อสอบถามรายละเอียดเพิ่มเติมได้ที่ ศูนย์ช่วยเหลือสังคม สายด่วน 1300 ตลอด 24 ชั่วโมง
"สําหรับวันพรุ่งนี้ (25 ต.ค. 2560) กระทรวง พม. จะดําเนินการซักซ้อมพิธีถวายดอกไม้จันทน์เสมือนจริง โดยมีพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมด้วยคณะผู้บริหาร ข้าราชการ และเจ้าหน้าที่กระทรวง พม. ร่วมซักซ้อมในพิธี นอกจากนี้ รมว.พม. จะตรวจเยี่ยมการเตรียมความพร้อมในการจัดสถานที่และการเตรียมเจ้าหน้าที่เพื่ออํานวยความสะดวกแก่ประชาชนอีกด้วย” นายณรงค์ กล่าวในตอนท้าย
รัฐบาลไทย-ข่าวทำเนียบรัฐบาล-สถานเอกอัครราชทูต ณ กรุงโตเกียว อำนวยความสะดวกและส่งคนไทยที่ตกค้างในญี่ปุ่น กลับไทย โดยเที่ยวบินพิเศษ 3 เที่ยวบิน [กระทรวงการต่างประเทศ]
วันจันทร์ที่ 25 พฤษภาคม 2563
สถานเอกอัครราชทูต ณ กรุงโตเกียว อํานวยความสะดวกและส่งคนไทยที่ตกค้างในญี่ปุ่น กลับไทย โดยเที่ยวบินพิเศษ 3 เที่ยวบิน [กระทรวงการต่างประเทศ]
สถานเอกอัครราชทูต ณ กรุงโตเกียว อํานวยความสะดวกและส่งคนไทยที่ตกค้างในญี่ปุ่น กลับไทย โดยเที่ยวบินพิเศษ 3 เที่ยวบิน
เมื่อวันที่ 25 พฤษภาคม 2563 คนไทยที่ตกค้างในญี่ปุ่น เดินทางกลับประเทศไทยโดยเที่ยวบินพิเศษ 3 เที่ยวบิน ได้แก่ สายการบินไทย เที่ยวบินที่ TG643 ออกเดินทางจากท่าอากาศยานนาริตะ ถึงประเทศไทยเวลา 15.30 น. สายการบิน All Nippon Airways (ANA) เที่ยวบินที่ NH847 และสายการบิน Japan Airlines (JAL) เที่ยวบินที่ JL031 ออกเดินทางจากท่าอากาศยานฮาเนดะ ถึงประเทศไทยเวลา 15.30 น. และ 15.40 น. ตามลําดับ
เที่ยวบินดังกล่าวได้รับอนุญาตให้บินรับ-ส่ง ผู้โดยสารกลับประเทศไทยตามประกาศของสํานักงานการบินพลเรือนแห่งประเทศไทย โดยสถานเอกอัครราชทูต ณ กรุงโตเกียวประสานงานขอความร่วมมือจากสายการบินและขออนุมัติจากส่วนราชการที่เกี่ยวข้องของไทย โดยมีผู้โดยสารตามจํานวนที่ได้รับการจัดสรรจากศักยภาพที่ไทยสามารถรองรับผู้ที่เดินทางกลับจากต่างประเทศทั่วโลกต่อวัน
ผู้โดยสารคนไทยในเที่ยวบินข้างต้นเป็นผู้ที่ลงทะเบียนในแบบฟอร์มแจ้งความประสงค์ขอเดินทางกลับไทยจากประเทศญี่ปุ่นโดยเร่งด่วนกับสถานเอกอัครราชทูตฯ และรับทราบเกี่ยวกับมาตรการกักตัว 14 วัน หลังจากที่เดินทางถึงไทย ซึ่งสถานเอกอัครราชทูตฯ ได้ประสานงานกับหน่วยงานที่เกี่ยวข้องของไทยในการจัดเตรียมสถานที่ในการกักตัวด้วยแล้ว
#น้ําใจคนไทยไม่ทิ้งกัน